El internado: Las Cumbres

***El internado: Las Cumbres*** () Euskal Herriko misteriozko eta beldurrezko telesail bat da, Antena 3 kateko *El internado* telesaileko reboota. Atresmedia Studiosekin batera Globomediak ekoiztutako telesaila da, eta 2021eko otsailaren 19an estreinatu zen Amazon Prime Videon.

2021eko urtarrilean, lehen sasoia estreinatu baino aste batzuk lehenago, telesaila berrituko zela iragarri zen, bigarren atal txanda bategatik.

## Sinopsia 
### Lehen sasoia 
Monasterio zahar baten ondoan dagoen barnetegi batean, mendien artean ezin iritsizko leku batean, ikasleak mutil arazotsu eta errebeldeak dira, ikastetxeak gizartean birgizarteratzeko ezartzen dien diziplina zorrotz eta gogorraren pean bizi direnak. Inguruko basoak antzinako elezaharrak ditu, oraindik indarrean dauden mehatxuak, abentura bizi eta beldurgarrietan murgilduko dituztenak. Barnetegitik ihes egiteko saiakera huts baten ondoren, Manuel basoan desagertzen da bele maskara duen gizon misteriotsu baten eskutik. Pavelek, Amaiak eta bere lagunek etengabe bilatuko dute. Beren abenturan, basoan bizi zen antzinako logiak, belearen habiak, krimenak egiten jarraitzen duela eta barnetegia eskola bat baino zerbait gehiago dela jakiten dute.

### Bigarren sasoia 
Barnetegiko zuzendaritzak lehen denboraldiaren amaieran sortutako matxinadaren eta Elias fraidearen heriotzaren aurretik zeuden murrizketak baino askoz zorrotzagoak erabiltzen ditu. Honi Ritaren hilketa gehitzen zaio, honen aurreko krimenekin dituen antzekotasunek, serieko hiltzaile bat eskolaren inguruan dabilela pentsarazten dute, eta, beraz, guztiak arriskuan egon litezke. Adèlek gatibualditik ihes egitea lortu zuen Manuri esker, eta funtsezkoa izango da Amaia, Paul, Paz, Eric eta Julioren laguntzarekin bizirik dagoen ikaslea erreskatatzen saiatzeko. Bestalde, Inesek bere iraganeko gertaerak gogoratzeari ekin dio.

## Ekoizpena 
2019ko abenduan, Antena 3 telebista katean 2007 eta 2010 artean emandako *El internado: Laguna Negra* telesailaren reboota iragarri zuten. 2020ko urtarrilean, telesaileko lehen aktoreak iragarri ziren: Asia Ortega, Albert Salazar eta Daniel Arias (aktore nerabeak); Natalia Dicenta eta Ramiro Blas (aktore helduak).

Bigarren sasoirako, Irene Anula eta Alberto Berzal daude fitxaketen buruan, Annick Weerts, Nicolas Cazale eta Clara Galle jokalariekin batera. Gainera, Asier Hernandezek Cavilla agentearen papera egin zuen lehen sasoiko 7. eta 8. ataletan, eta bigarren txanda honetan parte hartuko du, ikastetxearen inguruetan benetan zer gertatzen ari den jakiteko.

## Filmatzea 
Telesaila ia osorik Las Cumbreseko barnetegian gertatzen da eta filmatzeko aukeratutako eszenak Euskal Herrian daude. Eraikina Nafarroa Garaiko Aiegi udalerrian dagoen Iratxeko Andre Maria Erreginaren monasterioa da. Erromesen ospitalea, unibertsitatea, gerrako ospitalea eta erlijiosoen ikastetxea izan dira leku honek historian zehar garatu dituen funtzioak. Donejakue Bidean kokatuta dagoenez, erromesen derrigorrezko geldialdia da.

Hala ere, kanpoaldeko eszenak bakarrik filmatu dituzte, barrukoak Gipuzkoako Oiartzungo Zinealdearen plato batean filmatu baitituzte. Eskola barruko eszena zehatz batzuk leku berezietan filmatu dira platoarekin osatzeko. Esate baterako, barnetegiko liburutegia, Donostiako Miramar jauregian dagoena, eta monasterioko eliza, Oiartzungo San Esteban elizarekin bat datorrena, eta "hozkailu" izenez ezagutzen direnak, Gipuzkoako Hondarribiko Guadalupeko gotorlekuan daudenak.
* Yon Gonzalez: Ivan Noiret.
* Ainhoa Larrañaga: Yolanda Pascual Ledesma.
* Lara Blanchard: erizaina.

### Bigarren sasoiko pertsonai berriak 
2021eko maiatzean, telesailaren bigarren sasoiko lehen fitxaketak iragarri ziren:

* Irene Anula: Patricia Brun.
* Alberto Berzal.
* Annick Weerts.
* Nicolas Cazale.
* Clara Galle.

## Atalak 

### Lehen denboraldia (2021) 
## Erreferentziak 
## Ikus, gainera 
* *El Internado*

## Kanpo estekak 
* 
* *El internado: Las Cumbres* Instagramen